John Charles Walsham Reith

John Charles Walsham Reith, 1. baron Reith, (født 20. juli 1889, død 16. juni 1971) var en britisk politiker og kringkastingsmann. Han arbeidet fra 1922 i BBC og ble i 1927 selskapets første generaldirektør.

Liv og virke 
Reith studerte ved Gresham's School i Norfolk.

Han var fra 1922 til 1938 den første sjefen for BBC, og etablerte den uavhengige allmennkringkastingen i Storbritannia. Hans idé om kringkasting som en måte å utdanne massene på ble en bærebjelke både for BBC og for kringkastingsselskaper i andre land. Reith var først administrerende direktør for det kommersielle monopolet British Broadcasting Company Ltd. I 1927 ble han generaldirektør i British Broadcasting Corporation. Han ble slått til ridder samme år.

Reith ble i 1940 utnevnt til informasjonsminister i Neville Chamberlains regjering, og ble samme år innvalgt i parlamentet. Da Chamberlain måtte gå av ble Reith transportminister. Han hadde forskjellige funksjoner i regjeringen frem til 1942. I 1940 ble han også overført til Overhuset gjennom å bli adlet til baron Reith av Stonehaven. Reith var Knight Grand Cross av Order of the British Empire og Companion  av Order of the Bath.

Referanser

Eksterne lenker 
 
 
 
 

Britiske baroner og baronesser
Britiske parlamentsmedlemmer
Britiske ministre
Skotske politikere
Personer tilknyttet BBC
Order of the Bath
Order of the British Empire (GBE)
Personer fra Aberdeenshire